राम जन्मोत्सव को लेकर बैठक आज
हिंदूमहोत्सव समिति के तत्वावधान में आयोजित होने वाले भगवान श्रीरामचंद्र जन्मोत्सव को लेकर रविवार को गांधी मूर्ति स्थित माली समाज भवन में बैठक का आयोजन किया जाएगा।
विश्व हिंदू परिषद के विभाग मंत्री परमेश्वर जोशी ने बताया कि शाम 5 बजे बैठक में सभी समाजों के पदाधिकारियों की ओर से 4 अप्रैल को भगवान श्रीरामचंद्र जन्मोत्सव धूमधाम मनाने को लेकर चर्चा की जाएगी। साथ ही सर्वसम्मति से कार्यक्रम की रूपरेखा तैयार की जाएगी। कार्यक्रम को सफल बनाने के लिए विभिन्न कमेटियों का गठन कर जिम्मेदारों को कार्यभार भी सौंपा जाएगा। इस मौके पर हिंदू महोत्सव समिति के अध्यक्ष शंकरलाल भासा, विश्व हिंदू परिषद के जिलाध्यक्ष विजयराज सोनी, नगर अध्यक्ष पूरण प्रकाश, बजरंग दल प्रांत संयोजक किशन प्रजापत जिला मंत्री भीमराज चौधरी सहित कई पदाधिकारी मौजूद रहेंगे।
hin_Deva hin_Deva hin_Deva